เมื่อ..Kerry กับ Shopee ร่วมสร้างปรากฏการณ์ e-Commerce ในไทย
ข่าวลือหนาหูในแวดวงพ่อค้าแม่ค้าออนไลน์ตอนนี้คงหนีไม่พ้น เรื่องแพลตฟอร์มอีคอมเมิร์ซ Shopee จะไม่มีตัวเลือก Kerry ทำหน้าที่ในการจัดส่งสินค้า  เรื่องนี้หลายคนอาจบอกว่า ก็ไม่เห็นจะต้องเดือดร้อนอะไรเลย  เราก็เลือกใช้บริษัทขนส่งรายอื่นที่มีให้เลือกใน Shopee
3 ก.ย. 2563

Kerry X ลงทุนแมน
เมื่อ..Kerry กับ Shopee ร่วมสร้างปรากฏการณ์ e-Commerce ในไทย
ข่าวลือหนาหูในแวดวงพ่อค้าแม่ค้าออนไลน์ตอนนี้คงหนีไม่พ้น
เรื่องแพลตฟอร์มอีคอมเมิร์ซ Shopee จะไม่มีตัวเลือก Kerry ทำหน้าที่ในการจัดส่งสินค้า
เรื่องนี้หลายคนอาจบอกว่า ก็ไม่เห็นจะต้องเดือดร้อนอะไรเลย 
เราก็เลือกใช้บริษัทขนส่งรายอื่นที่มีให้เลือกใน Shopee
เพียงแต่..เรื่องมันไม่ได้เป็นเช่นนั้น
เมื่อข่าวลือนี้ ได้ทำให้พ่อค้าแม่ค้าออนไลน์หลายคนไม่สบายใจ
เพราะรู้หรือไม่ว่า..มีลูกค้าจำนวนไม่น้อยที่เลือกใช้บริการจาก Kerry เมื่อช้อปสินค้าใน Shopee
เหตุผลเพราะบริการของ Kerry มีมาตรฐานในการจัดส่ง เพื่อให้มั่นใจว่าลูกค้าจะได้รับสินค้าที่ครบถ้วนและสมบูรณ์
พอเรื่องเป็นแบบนี้ ก็เลยทำให้ Kerry กับ Shopee ต้องออกมาย้ำความสัมพันธ์ว่าปัจจุบันยังรักกันดี และพร้อมบริการลูกค้าให้ดียิ่งขึ้นกว่าเดิม
แล้วความจริงเรื่องนี้ มันเป็นอย่างไร 
ลงทุนแมนจะเล่าให้ฟัง
รู้หรือไม่ว่าตลาด e-Commerce เมืองไทยกำลังโตระเบิด 
ปี 2560 มูลค่า 2.8 ล้านล้านบาท
ปี 2561 มูลค่า 3.2 ล้านล้านบาท
โดยสิ่งที่แฝงมากับการเติบโตนี้ ก็คือการแข่งขันอันดุเดือดของบริษัทขนส่งพัสดุด่วนในเมืองไทย
ที่ต้องการเข้ามาเป็นส่วนหนึ่งในการทำหน้าที่ขนส่งสินค้าให้แก่บริษัท e-Commerce
หนึ่งในนั้นก็คือ Shopee ที่กำลังเนื้อหอมด้วยยอดดาวน์โหลดมากกว่า 30 ล้านครั้งของผู้ใช้งานทั่วประเทศ
โดยตัวเลขนี้กำลังบอกเราว่า Shopee กำลังสร้างเค้กรายได้ก้อนใหญ่ให้แก่ตลาดขนส่งพัสดุ
ทีนี้...หากใครอยากจะได้เค้กก้อนใหญ่นี้ก็ต้องมาเป็นพันธมิตรกับ Shopee 
โดยหนึ่งในนั้นก็คือ Kerry แบรนด์อันดับหนึ่งด้านการจัดส่งพัสดุด่วนทั่วไทย ที่เข้ามาร่วมมือในการส่งพัสดุจากผู้ขายไปถึงมือผู้ซื้อ
ซึ่งพอเกิดข่าวด้านลบแบบนี้ ก็เลยทำให้ทั้ง 2 บริษัทต้องออกมาชี้แจง
โดยทางฝั่ง Shopee กล่าวว่า
การได้ร่วมมือกับ Kerry นอกจากเสริมความแข็งแรงให้กับธุรกิจแล้ว
ยังสร้างประสบการณ์การช้อปปิงออนไลน์ที่ดีที่สุดให้แก่ลูกค้า
ขณะเดียวกันฝั่งคนขายก็สะดวกสบาย เพราะสามารถตรวจสอบสถานะการจัดส่งในแอป Shopee ได้อีกด้วย
และหากเราเป็นเจ้าของธุรกิจ e-Commerce
การเลือกจะให้ใครมารับหน้าที่ขนส่งสินค้าของเราไปถึงมือลูกค้า 
คงต้องพิถีพิถันเป็นพิเศษ เพราะหากเราได้แบรนด์ที่น่าเชื่อถือ
มีบริการตอบโจทย์ทั้งผู้ขาย-ผู้ซื้อ ก็จะส่งผลให้ยอดขายดีเติบโตต่อเนื่อง
เรื่องนี้จึงไม่มีเหตุผลอะไรที่เลยที่ Shopee จะตัดสัมพันธ์กับ Kerry
ส่วนทางฝั่ง Kerry กล่าวว่า
จากการศึกษาข้อมูลพบว่า ในยุคนี้ลูกค้าต้องการความเร็วในการจัดส่ง
และสินค้าต้องถึงมืออย่างปลอดภัยและครบถ้วนสมบูรณ์
ก็เลยเป็นเหตุผลที่ทำให้พนักงานทุกคน ทุกฝ่าย ต่างทำงานกันอย่างหนัก
เพื่อให้บริการของ Kerry เหนือชั้นกว่าบริษัทขนส่งพัสดุรายอื่นๆ
โดยมาตรฐานบริการนี้ก็ถูกนำมาใช้บนแพลตฟอร์ม Shopee
พอเป็นแบบนี้ก็เลยทำให้ Kerry มักจะเป็นตัวเลือกอันดับหนึ่งในการทำหน้าที่ส่งสินค้า
ผลลัพธ์ที่ได้คือจำนวนส่งพัสดุของ Kerry ก็เติบโตในช่องทาง Shopee
ไปพร้อมๆ กับยอดส่งพัสดุตามจุดบริการกว่า 15,000 แห่งทั่วประเทศ
จนวันนี้ทำให้ Kerry มียอดจำนวนส่งพัสดุเติบโตอย่างน่าเหลือเชื่อ 
ซึ่งในปัจจุบัน Kerry มียอดส่งพัสดุถึง 1 ล้านชิ้นต่อวัน
แล้วเรื่องราวระหว่าง Kerry กับ Shopee กำลังให้แง่คิดอะไรกับเรา
จะเห็นว่าวันนี้ทั้ง 2 บริษัทต่างเติบโตแบบก้าวกระโดด
เพราะต่างเชื่อว่าการทำธุรกิจในยุคนี้ จะเดินคนเดียวไม่ได้
จำเป็นจะต้องมีเพื่อนที่ดี มาช่วยกันสนับสนุนให้ธุรกิจยิ่งเติบโตขึ้นไป
เพื่อมอบบริการที่ดีที่สุดให้แก่ลูกค้านั่นเอง..
 #KERRYxShopee 
References
-เอกสารข่าวประชาสัมพันธ์ บริษัท เคอรี่ เอ็กซ์เพรส (ประเทศไทย) จำกัด (มหาชน) 
-
-
-